
 

ANTECEDENTS

Primer.- El pressupost per a l’exercici 2022 inclou l’atorgament d’ajudes al transport per la realització d’estudis reglats no obligatoris,

Segon.- El text íntegre de les bases inicials està publicat al BOP de Tarragona núm. 23 d’1de febrer de 2018. I el de la seva modificació està publicat al BOP de Tarragona de 29 d’agost de 2019.

Tercer.- Per tal de donar compliment als objectius estratègics i d’acord amb les previsions del Pla Estratègic de Subvencions per al present any, aquesta subvenció haurà de fomentar projectes/activitats d’interès públic o social que tinguin per finalitat:

· Incrementar els recursos i les oportunitats per al desenvolupament integral d'infants i adolescents, així com el suport a les famílies com a primer entorn de socialització, Ei incrementar les opcions d'accés a l'educació i la igualtat d'oportunitats.

Quart.- Consta a l’expedient la retenció de crèdit per part de la intervenció per import de 3.000,00€.

Per tot la exposa’t, analitzada la documentació que obra a l’expedient,

Vista la proposta de resolució PR/2022/917 de 26 / de juliol / 2022 fiscalitzada favorablement amb data de 28 / de juliol / 2022.
PRIMER. Efectuar convocatòria per a la concessió de subvencions per ajudes al transport per la realització d’estudis reglats no obligatoris, curs 2021 - 2022, amb subjecció a les determinacions bàsiques següents:

Règim específic de la convocatòria: Bases especifiques, per la concessió d’ajudes al transport per la realització d’estudis reglats no obligatoris, publicades al Butlletí Oficial de la Província de Tarragona núm. 23, d’1 de febrer de 2018 i la seva modificació publicada en el BOP de Tarragona de 29 d’agost de 2019.

Crèdit pressupostari al que s’imputen les subvencions i quantia màxima:
Aplicació pressupostaria: 231/48002 – 3.000,00€

Objecte, condicions i finalitat de la concessió: L’objecte, les condicions i la finalitat de laconcessió de les subvencions convocades, els requisits per sol·licitar-les i els documents iinformacions que s’ha d’adjuntar a la sol·licitud són els que consten a les bases reguladoresde la subvenció i la seva modificació.

Règim de concessió: concurrència competitiva.

Requisits exigits per sol·licitar la subvenció:

Podran acollir-se a aqueta línia subvencional totes aquelles persones que cursin estudis reglats no obligatoris en centres públics i privats, als quals es desplacin mitjançant transport públic col·lectiu de viatgers, i que compleixin els requisits següents:

Estar empadronades a Roda de Berà amb una antiguitat mínima de dotze mesos anteriors a la data de publicació de la convocatòria.

Tenir una edat compresa entre 16 i 25 anys a data de la convocatòria o complir-los durant el mateix exercici.

Estar matriculat en estudis reglats no obligatoris (cicles formatius, estudis universitaris)en el curs lectiu de la convocatòria.

Estar al corrent de les obligacions tributàries amb l’Ajuntament de Roda de Berà i no trobar-se sotmès a cap procediment de reintegrament de subvencions públiques o cap rocediment sancionador incoat per aquest motiu a la persona beneficiària/sol·licitant.

Que els ingressos de la unitat familiar no superin l’import de 30.803,08€ per unitats familiars de 2 membres, l’import de 32.127,94€ per unitats familiars de 3 membres i els33.198,88€ anuals per 4 membres o més segons l’Indicador de la Renda de Suficiència(IRSC) de l’exercici de la convocatòria”.

Es considera renda de la persona els ingressos derivats del treball i del capital, així com qualsevol altres substitutius d’aquests, d’acord amb la Llei de l’IRPF, afegint les pensions i prestacions socials exemptes a l’IRPF.

S’entendrà per unitat familiar, el conjunt de persones que conviuen unides amb l’alumne per vincle de consanguinitat o afinitat fins a segon grau, incloent-hi les persones unides als progenitors per matrimoni o anàloga relació d’afectivitat i els fills i ascendents no comuns, sempre que convisquin amb la família i en depenguin econòmicament. 
Òrgan competent per la instrucció del procediment: Comissió de Valoració, integrada pels membres següents:

Regidora delgada de l’àrea de serveis socials, que actuarà com a Presidenta.
Regidora delegada de l’àrea d’ensenyament.
Titular de la Secretaria municipal.
Titular de la intervenció municipal.
Tècnica de l’àrea de serveis socials.
Auxiliar Administrativa que realitzarà funcions de secretària.

Aquesta Comissió examinarà les sol·licituds rebudes, així com les justificacions aportades i comprovarà la concurrència de les condicions necessàries per a ser beneficiari de subvenció. Posteriorment, elevarà proposta d’atorgament a l’alcaldia per resoldre la concessió.

Òrgan competent per la resolució del procediment: Alcaldia 

Termini de presentació: Els interessats podran sol·licitar l’atorgament d’ajudes al transport públic per la realització d’estudis reglats no obligatoris, en qualsevol moment a partir de l’endemà de la publicació de la convocatòria i fins al dia 1 de setembre posterior a a finalització del curs lectiu pel qual es sol·licita la subvenció. 

Termini per resoldre i notificar: 2 mesos, a comptar des del darrer dia per la presentació de les sol·licituds i justificacions.

Mitjà de notificació: Es realitzarà notificació electrònica a tots aquells peticionaris que hagin de relacionar-se amb l’administració per mitjans electrònics i també a aquells que així ho sol·licitin, en la resta de supòsits la notificació serà postal al domicili que designin per aquests efectes.

Documents i informacions que han d’acompanyar la petició: 
Per la sol·licitud de la subvenció s’haurà de presentar la documentació següent: 
Model normalitzat Annex I, acompanyat de la documentació següent:
· 
DNI o NIE de la persona sol·licitant i, en cas que s’actuï per representació, de l’alumne.

Declaració de la darrera renda presentada aplicable de tots els membres que integren la unitat familiar obligats. En cas de no estar obligats, cal presentar certificat negatiu emès per Hisenda.

La determinació de la unitat familiar es realitzarà mitjançant la incorporació a l’expedient de volant de convivència a la data de publicació de la convocatòria.

· Justificant de matrícula en el curs lectiu respecte al qual es sol·licita subvenció.

Model normalitzat d’acreditació de la despesa realitzada.

Certificat bancari de les dades del compte corrent de la persona beneficiària/sol·licitant en el qual es sol·licita que s’efectuï l’ingrés de l’ajuda que es pugui concedir (Annex III).

Conjuntament amb la sol·licitud s’haurà de presentar la justificació de la despesa realitzada mitjançant presentació de document normalitzat (Annex II), així com dels oportuns documents acreditatius de la despesa.

Procediment de concessió:
- Les sol·licituds s’hauran de presentar en temps i forma, utilitzant els modelatges aprovats a tal efecte, disponibles a la plana web i a l’Oficina d’Atenció al Ciutadà, acompanyats de tota la documentació requerida.

- Finalitzat el termini per la presentació de sol·licituds la Comissió de Valoració realitzarà totes les activitats d’instrucció que estimi necessàries per a la determinació, coneixement i comprovació de les dades en virtut de les quals hagi de formular proposta de resolució de la convocatòria d’ajudes. Així, podrà sol·licitar informes a òrgans d’aquesta, altres administracions o empreses privades, demanar aclariments als peticionaris, sol·licitar documentació complementaria, etc.

- La fase d’instrucció finalitzarà amb acta de la Comissió que formularà proposta d’atorgament, la qual serà elevada a l’Alcaldia per la seva resolució definitiva.
- La resolució del procediment serà notificada als interessats amb menció dels recursos oportuns i en la mateixa es contemplarà tant l’atorgament de les subvencions, com la desestimació i la no concessió, per desistiment, renúncia al dret o impossibilitat material sobrevinguda.

Regim d’acceptació: caldrà que els beneficiaris acceptin expressament la subvenció extermini d’1 mes a comptar des del dia següent a la notificació de la resolució.

Pagament: El pagament tindrà lloc en un únic acte prèvia concessió de la subvenció, validació de la justificació i acceptació per part de l’interessat.

No es concediran bestretes.

TERCER. Subministrar a la BDNS la documentació necessària perquè es procedeixi a la publicació de l'extracte de la convocatòria en el Butlletí Oficial de la Província de Tarragona.
Així mateix, un cop publicada la convocatòria al BOPT, difondre-la a través dels mitjans de comunicació municipals: pàgina web, ràdio municipal, xarxes socials, etc.

QUART.- Donar compte de la present resolució al Plenari en la propera sessió que tingui lloc.

